טריניזאורה

טריניזאורה (שם מדעי: Trinisaura) הוא סוג של דינוזאור אורניתופוד קטן מהסדרה בעלי אגן דמוי עוף אשר מאובניו נמצאו ביבשת אנטארקטיקה באי ג'יימס רוס , לצידם של המורוזאורוס והאנטארקטופלטה. הוא חי בקרטיקון העליון לפני 80–66 מיליון שנה, אז נכחד בהכחדת הדינוזאורים הגדולה. הדינוזאור קיבל את שמו ב-2013 והוא נקרא על שם הגאולוג טרינידד דיאז.

שלדו של הדינוזאור נמצא ללא גולגולת אך ממראה השלד נראה שהיה קרוב למשפחת ההיפסילופודוניים וקרוביהם ובעיקר למינים הדרום-אמריקאים כמו הגספאריניזאורה והאנביסטיה. הוא הגיע לאורך 1.5 מטר, קטן יחסית לאורניתופוד וכנראה ניזון מצמחייה ביערות אנטארקטיקה הקדומה שהייתה חמימה בהרבה מכיום. 

קישורים חיצוניים

קטגוריה:אורניתופודה
קטגוריה:דינוזאורים שחיו בקרטיקון עליון
קטגוריה:דינוזאורים שחיו באנטארקטיקה
קטגוריה:אנטארקטיקה: מאובנים
קטגוריה:מאובני טקסונים שתוארו ב-2013